Fra starten og fram til slutten av 1980-tallet hadde NRK Fjernsynet tv-monopol i Norge. Unntaket var husstander nærme Sverige som kunne ta inn svensk fjernsyn via såkalte svenskeantenner, og husstander som hadde tilgang til kabel-tv. På slutten av 1980-tallet ble TVNorge og TV3 etablert som de første reelle konkurrentene til NRK Fjernsynet. I 1992 startet TV 2 opp som Norges første riksdekkende, kommersielle tv-kanal.